钦定古今图书集成/明伦汇编/闺媛典/第105卷 > 皇清十一 > 罗茂端妻魏敬娘
## 钦定古今图书集成/明伦汇编/闺媛典/第105卷 > 皇清十一 > 罗茂端妻魏敬娘

按《归化县志》：魏敬娘，柳杨李坑魏栖松女，凹头罗茂端妻也。孀居二十馀载。顺治五年八月，流寇至凹头，氏被掳，即大声骂贼，贼不会其乡音，未觉，行至途，伏坐道旁不动，贼持刀挟之，同系者劝之行，曰：“吾孀居茹素二十馀年，安肯受辱于贼耶？任杀我而已。” 贼见不可屈，杀之极其惨酷。乡民不能以其事上达，人咸哀之。